печалба, надвишаващ с малко точката на рентабилност. Рентабилността е спаднала между 2011 и 2012 г., увеличила се е през 2013 г., но след това отново е спаднала през разследвания период в рамките на преразглеждането, когато е достигнала нива, подобни на тези от 2011 г. Като цяло рентабилността се е увеличила с 4 % през разглеждания период, което отговаря на увеличение от 0,1 процентни пункта, при което промишлеността на Съюза не е могла да реализира печалба през разследвания период в рамките на преразглеждането. Както бе установено при паралелното разследване, това се дължи основно на ценовия натиск, упражняван от руския внос, който е влизал в Съюза на дъмпингови цени, подбивал е цените на промишлеността на Съюза и не ѝ е позволявал да определя цените си на нива, при които ще бъдат покрити производствените ѝ разходи.
 (152)
 Нетният паричен поток е способността на промишлеността на Съюза сама да финансира дейността си. През разглеждания период паричният поток показва колебания с тенденция към увеличение. Нетният паричен поток като цяло се е увеличил с 30 % през разглеждания период. Следва да се отбележи обаче, че в абсолютни стойности паричният поток е запазил ниските си равнища в сравнение с общия оборот от въпросния продукт.
 (153)
 През разглеждания период инвестициите са се увеличили с 47 %. От 2011 до 2012 г. те са се увеличили с 65 %, спаднали са през 2013 г. и отново са се увеличили през разследвания период в рамките на преразглеждането. Представлявали са предимно инвестиции, необходими за придобиването на нови машини, и в сравнение с общия оборот са се задържали на доста ниски равнища през разследвания период в рамките на преразглеждането.
 (154)
 Възвръщаемостта на инвестициите е равна на печалбата, изразена като процент от нетната балансова стойност на инвестициите. Подобно на останалите финансови показатели, възвръщаемостта на инвестициите от производството и продажбата на сходния продукт е била отрицателна, считано от 2011 г., с изключение на 2013 г., когато е била 0 %, което отразява тенденцията по отношение на рентабилността. Като цяло през разглеждания период възвръщаемостта на инвестициите е отбелязала леко увеличение с 8 %.
 (155)
 Що се отнася до способността за привличане на капитал, влошената способност на включените в извадката производители от Съюза да генерират парични постъпления за сходния продукт е влошила тяхното финансово състояние, като е ограничила техните вътрешно генерирани средства. При разследването се установи, че като цяло способността за генериране на капитал се е влошила през разглеждания период.
 6. Заключение относно вредата
 (156)
 Няколко от основните показатели за вреда са следвали негативна тенденция. Що се отнася до рентабилността, промишлеността е работела на загуба почти през целия разглеждан период, с изключение на 2013 г., когато е успяла да се изкачи с малко над точката на рентабилността. През разследвания период в рамките на преразглеждането промишлеността на Съюза е имала отрицателна рентабилност от – 2,1 %. През разглеждания период продажните цени са се понижили с 11 %. Разходите за единица продукция, които също са спаднали с 11 %, са се задържали по-високи от средните продажни цени през целия разглеждан период, с изключение на 2013 г. Пазарният дял